b'\n_START_ARTICLE_\nJanez Saje\n_START_SECTION_\n\xc5\xbdivljenje in delo\n_START_PARAGRAPH_\nV \xc5\xa1olskem letu 1852\xe2\x80\x931853 je kon\xc4\x8dal u\xc4\x8diteljsko pripravnico v Idriji. Kot u\xc4\x8ditelj je slu\xc5\xbeboval v raznih krajih. Leta 1875 je v \xc5\xa0entjerneju postal nadu\xc4\x8ditelj in tu slu\xc5\xbeboval do upokojitve leta 1901. Po Sajetovem prizadevanju se je \xc5\xa1entjernejska \xc5\xa1ola raz\xc5\xa1irila iz enorazrednice v \xc5\xa1tirirazrednico. Marljivo pa je tudi sodeloval pri krajevnih dru\xc5\xa1tvih in kmete navajal k umnemu poljedelstvu, sadjarstvu in kletarstvu. Sam se je posebno uspe\xc5\xa1no ukvarjal s sadjarstvom. V raznih listih (Kmetijske in rokodelske novice, U\xc4\x8diteljski tovari\xc5\xa1 in drugih) je objavil ve\xc4\x8d strokovnih \xc4\x8dlankov iz kmetijstva in sadjarstva. Popisal je tudi svoje ve\xc4\x8d kot dvajsetletno delovanje organista v \xc5\xa0entjerneju.'